CELEX: 62016CN0229
Language: hr
Date: 2016-04-25 00:00:00
Title: Predmet C-229/16: Zahtjev za prethodnu odluku koji je 25. travnja 2016. uputio Supremo Tribunal Administrativo (Portugal) – Ministério da Saúde, Administração Regional de Saúde de Lisboa e Vale do Tejo, I.P. protiv Joãa Carlosa Lomba Silve Cordeira

8.8.2016   
            
            
               HR
            
            
               Službeni list Europske unije
            
            
               C 287/13
            
         Zahtjev za prethodnu odluku koji je 25. travnja 2016. uputio Supremo Tribunal Administrativo (Portugal) – Ministério da Saúde, Administração Regional de Saúde de Lisboa e Vale do Tejo, I.P. protiv Joãa Carlosa Lomba Silve Cordeira
   (Predmet C-229/16)
   (2016/C 287/17)
   Jezik postupka: portugalski
   
      Sud koji je uputio zahtjev
   
   Supremo Tribunal Administrativo
   
      Stranke glavnog postupka
   
   
      Tužitelji: Ministério da Saúde, Administração Regional de Saúde de Lisboa e Vale do Tejo, I.P.
   
      Tuženik: João Carlos Lombo Silva Cordeiro
   
      Prethodna pitanja
   
   
               1.
            
            
               Primjenjuje li se Direktiva 2000/35/EZ (1) Europskog parlamenta i Vijeća od 29. lipnja 2000. [o borbi protiv kašnjenja u plaćanju u poslovnim transakcijama], s obzirom na svoju uvodnu izjavu 13., na sustav državne participacije u pokriću cijene lijekova koji se izdaju korisnicima SNS-a (Servicio Nacional de Salud), ustanovljen Uredbom za zakonskom snagom 242-B/2006 i uređen Naredbom 3-B/2007?
            
         
               2.
            
            
               U slučaju potvrdnog odgovora, može li se smatrati da iz članaka 5. i 6. Uredbe sa zakonskom snagom 242 B/2006 proizlazi da postoji ugovor o pristupanju koji može biti obuhvaćen člankom 3. stavkom 1. točkom (b) spomenute direktive, s obzirom na mogućnost pristupanja tom ugovoru ili odustajanja od njega izdavanjem ili neizdavanjem lijekova?
            
         
               3.
            
            
               Budući da predviđaju mjesečno ispostavljanje računa, jesu li članak 8. Uredbe sa zakonskom snagom 242-B/2006 i članci 8. i 10. Naredbe 3-B/2007 u skladu s Direktivom […] 2000/35 [članak 3. stavak 1. (točka (b)) podtočka i.]?
            
         
               4.
            
            
               Može li se smatrati da je članak 10. Naredbe 3-B/2007 od 2. siječnja 2007. obuhvaćen člankom 3. stavkom 2. navedene direktive, s obzirom na to da je u njemu navedeno da je rok za plaćanje deseti dan mjeseca koji slijedi nakon primitka računa?
            
         
      (1)  Direktiva 2000/35/EZ Europskog parlamenta i Vijeća od 29. lipnja 2000. o borbi protiv kašnjenja u plaćanju u poslovnim transakcijama (SL 2000., L 200, str. 35.) (SL, posebno izdanje na hrvatskom jeziku, poglavlje 17., svezak 3., str. 3.)